U-I-114/08
Natisni
Opravilna št.:
U-I-114/08
Datum odločitve:
12. 2. 2009
ECLI:
ECLI:SI:USRS:2009:U.I.114.08
Akt:
Zakon o starševskem varstvu in družinskih prejemkih (Uradni list RS, št. 10/06 – ur. p. b.) (ZSDP), 73. čl.
Izrek:
Pobuda za začetek postopka za oceno ustavnosti 73. člena Zakona o starševskem varstvu in družinskih prejemkih (Uradni list RS, št. 10/06 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Jerič, Novo mesto
Datum vloge:
23. 4. 2008
Vrsta odločitve:
sklep
Vrsta rešitve:
zavrženje
Dokument:
US28586
Dokument v PDF obliki:
U-I-114-08.pdf
80 KB
Prenesite datoteko
U-I-114/08-4
12. 2. 2009
SKLEP
Ustavno sodišče je v postopku za preizkus pobude Janeza Jeriča, Novo mesto, na seji 12. februarja 2009
s k l e n i l o :
Pobuda za začetek postopka za oceno ustavnosti 73. člena Zakona o starševskem varstvu in družinskih prejemkih (Uradni list RS, št. 10/06 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeno določbo Zakona o starševskem varstvu in družinskih prejemkih (ZSDP). V pobudi izraža nestrinjanje z načinom izračuna višine dohodka iz kmetijske dejavnosti, ki se všteva med bruto dohodke vseh družinskih članov (za isto koledarsko leto), ki so podlaga za uvrstitev družine v posamezni dohodkovni razred, od katerega je odvisna višina dodeljenega otroškega dodatka. Meni tudi, da se v bruto dohodke ne bi smeli vštevati prejemki iz naslova dodatnega pokojninskega zavarovanja, ki jih zanj plačuje delodajalec. Svoj pravni interes utemeljuje z zatrjevanim položajem vlagatelja vloge za uveljavitev pravice do otroškega dodatka.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ta predpis ne učinkuje neposredno. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik